b"\n_START_ARTICLE_\nPellucidar\n_START_PARAGRAPH_\nPellucidar on kirjailija Edgar Rice Burroughsin luoma kuvitteellinen maailma Maapallon sis\xc3\xa4pinnalla. Burroughsin Pellucidar-kirjasarjassa ilmestyi seitsem\xc3\xa4n teosta._NEWLINE_Sarjan p\xc3\xa4\xc3\xa4sankarit ovat David Innes ja Abner Perry, jotka porautuvat maan sis\xc3\xa4\xc3\xa4n erityisell\xc3\xa4 kaira-aluksella etsi\xc3\xa4kseen hiili- ja malmiesiintymi\xc3\xa4 mutta p\xc3\xa4\xc3\xa4tyv\xc3\xa4tkin Pellucidariin. He ovat enemm\xc3\xa4n p\xc3\xa4\xc3\xa4tt\xc3\xa4v\xc3\xa4isi\xc3\xa4 etsij\xc3\xb6it\xc3\xa4 kuin varsinaisia sankareita. Innesist\xc3\xa4 tulee Pellucidarin keisari, Perry on sivilisaation rakentaja. Toisen osan lopussa rakennetaan jo rautatiet\xc3\xa4, kolmannessa kohdataan jo musketin tuntevia merirosvoja, korsarilaisia. Nelj\xc3\xa4nness\xc3\xa4 korsarilaisten vankina ollut Innes palaa Tarzanin ja t\xc3\xa4m\xc3\xa4n yst\xc3\xa4vien avulla Sarimaahan.\n_START_SECTION_\nJuoni\n_START_PARAGRAPH_\nEdgar Rice Burroughs esittelee Pellucidarin samannimisess\xc3\xa4 kirjasarjassaan._NEWLINE_Pellucidarin aurinko on Maapallon keskipisteess\xc3\xa4 ja maailmassa vallitsee ainainen p\xc3\xa4iv\xc3\xa4. Siksi siell\xc3\xa4 matkat mitataan sy\xc3\xb6misten ja nukkumisten lukum\xc3\xa4\xc3\xa4rill\xc3\xa4 - ei maailman t\xc3\xa4sm\xc3\xa4llisin menetelm\xc3\xa4._NEWLINE_Pellucidarissa el\xc3\xa4\xc3\xa4 karvaisia apinaihmisi\xc3\xa4, muinaisia dinosauruksia, luolakarhuja ja muita sukupuuttoon kuolleita el\xc3\xa4imi\xc3\xa4. Hyvin merkitt\xc3\xa4v\xc3\xa4 laji ovat maharit, lent\xc3\xa4v\xc3\xa4t liskot, jotka orjuuttavat viel\xc3\xa4 kivikaudessa el\xc3\xa4vi\xc3\xa4 ihmisi\xc3\xa4._NEWLINE_David Innes ja Abner Perry l\xc3\xb6yt\xc3\xa4v\xc3\xa4t Pellucidarin porautuessaan maahan erikoisaluksella, jonka tarkoitus on etsi\xc3\xa4 uusia hiiliesiintymi\xc3\xa4. Alusta ei voi ohjata, ja kolmessa p\xc3\xa4iv\xc3\xa4ss\xc3\xa4 se l\xc3\xa4p\xc3\xa4isee maan kuoren._NEWLINE_Monien vaiheiden j\xc3\xa4lkeen Innesist\xc3\xa4 tulee Pellucidarin keisari ja Perry alkaa rakentaa sivilisaatiota.\n_START_SECTION_\nJohn Eric Holmesin romaanit\n_START_PARAGRAPH_\nJohn Eric Holmes on kirjoittanut kaksi Pellucidar-romaania. Mahars of Pellucidar ilmestyi perikunnan luvalla 1976. H\xc3\xa4n kirjoitti my\xc3\xb6s jatko-osa Red Axe of Pellucidar, mutta ei koskaan saanut siihen julkaisulupaa. Siit\xc3\xa4 ilmestyi 1993 hyvin pieni painos (15 kappaletta).\n_START_SECTION_\nElokuva\n_START_PARAGRAPH_\nSarjan ensimm\xc3\xa4isest\xc3\xa4 romaanista tehtiin elokuva Taistelu maan syvyyksiss\xc3\xa4 (At the Earth's Core, 1976). Sen ohjasi Kevin Connor ja p\xc3\xa4\xc3\xa4osissa olivat Peter Cushing ja Doug McClure."